stanford-oval/wikipedia huggingface dataset:
The Hush Sound
פעילות

לקראת סוף מרץ 2005 החליטו חברי הלהקה להקליט את אלבום הבכורה שלהם. האלבום הוקלט באולפן "Gallery of Carpet", באילינוי שבארצות הברית. האלבום נקרא "So Sudden" (בתרגום חופשי- כה מפתיע). שם האלבום נבחר כדי לשקף את המהירות בה התגלגלו דברים בלהקה. האלבום יצא באופן עצמאי, אך למרות זאת נמכרו 300 עותקים של האלבום תוך שני לילות בלבד. חמישה חודשים לאחר מכן, הלהקה התחילה להופיע. תוך זמן קצר זכו לתשומת לבו של חבר להקת פול אאוט בוי, פיט ונץ; השמועה טוענת כי שמע עליהם דרך אתר האינטרנט "purevolume" ושלח לחברי הלהקה הודעה באמצעות הדואר האלקטרוני בה כתב כי הוא מעוניין להחתים אותם בחברת התקליטים "Decaydance Records" שבבעלותו.
הלהקה אכן הוחתמה בחברה והאלבום "So Sudden" הוצא מחדש. הלהקה הצטרפה למסע ההופעות "Black Clouds and Underdogs" שנערך בשנת 2006, יחד עם להקות רבות ובהן פול אאוט בוי, From First To Last, Hawthorne Heights ו- The All-American Rejects. במקביל החלה להקליט את האלבום השני, שהופק על ידי שון או'קיף וחבר להקת פול אאוט בוי, פטריק סטאמפ. האלבום, שנקרא Like Vines (בתרגום חופשי - כמו גפנים), יצא ביוני 2006.
לאחר צאת האלבום השני, יצאה הלהקה לסיבוב הופעות בשיתוף עם פאניק! אט דה דיסקו שלאחריו נטלו הפסקה בת חודש, רק על מנת לשוב לסיבוב הופעות נוסף, הפעם עם הלהקות Jack's Mannequin, Copeland ו- Daphne Loves Derby. בנובמבר 2006 הלהקה יצאה לסיבוב ההופעות הראשון שלה לבד. הלהקה נתמכה על ידי מופעי חימום של הלהקות This Providence, This Is Me Smiling ו- Murder by Death. ב-7 במרץ 2008[דרוש מקור] הלהקה פתחה בסיבוב הופעות יחד עם Straylight Run, Spitalfield ו- Pablo, שכלל עצירה בפסטיבל SXSW.
לאחר הפסקה של כ-4 שנים, הלהקה חזרה לפעילות ב-2012 ויצאה לסיבוב הופעות בסתיו 2012.
חברי הלהקה

בוב מוריס: גיטרה, שירה
גרטה סלפטר: פסנתר, גיטרה, שירה
דארן וילסון: תופים, שירה
כריס פולר: גיטרה באס, שירה
מליקה אל האדי: שירה, תוף מרים
אלבומים וסינגלים

| שם האלבום | שנת יציאה לאור | חברת תקליטים |
| --- | --- | --- |
| So Sudden | 2005 | Decaydance/Fueled by Ramen |
| Like Vines | 2006 | Decaydance/Fueled by Ramen |
| Goodbye Blues | 2008 | Decaydance/Fueled by Ramen |
| שם הסינגל | שנת יציאה |
| --- | --- |
Crawling Towards the Sun: 2005
Momentum: 2005
We Intertwined: 2066
Wine Red: 2006
הערות שוליים

↑  Jenelle Janci, The Hush Sound won’t be quieted, באתר החדשות של אוניברסיטת טמפל, temple-news.com, ‏2012-11-13
| --- | --- |
בקרת זהויות :  MusicBrainz: 2b7a7c7f-8c18-4e0c-aaf2-8c6f4e93cdbb
נקריים

| נקריים |
| --- | --- |
 נקר מהמין Dryobates scalaris מקנן בקקטוס באריזונה.
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: נקראים
משפחה:: נקריים
שם מדעי
 Picidae ‏ויגורס, 1825

נקבת נקר אריזונה (Leuconotopicus arizonae)
זוג של Picus vittatus
נקר תלת-אצבעי
נקריים (שם מדעי: Picidae) היא משפחה בסדרת הנקראים. זוהי המשפחה הגדולה בסדרה, ולה שני נציגים בישראל: נקר סורי וסבראש מצוי.
הגדול במשפחה הוא נקר סלטי גדול (Mulleripicus pulverulentus) שאורכו 50 ס"מ ומשקלו 450 גרם, זאת בהנחה שנכחד המין נקר אימפריאלי שמגיע לאורך 60–65 ס"מ. הקטן במשפחה הוא נקר בר-חזה (Picumnus aurifrons) שאורכו 8 ס"מ ומשקלו 7 גרם.
לנקריים יש בלוטות רוק מיוחדות המסייעות לתפיסת חרקים על ידי הלשון.
מיון

במשפחה יש 4 תת-משפחות בהם 30 סוגים ו-200 מינים.
תת-משפחת Jynginae
סוג סבראש (Jynx) בו 2 מינים - בו המין סבראש מצוי
תת-משפחת Picumninae
סוג פיקולט אמריקאי (Picumnus) בו 27 מינים.
סוג פיקולט אסייתי (Sasia) בו 3 מינים.
תת-משפחת Nesoctitinae
מין יחיד פיקולט אנטילי (Nesoctites micromegas)
תת-משפחת נקרים (Picinae )
סוג Palaeonerpes - נכחד
סוג Pliopicus - נכחד
סוג Colaptes - בו נקר קמפו
שבט Dendropicini
סוג נקר מטפס שחור (Melanerpes) בו 22 מינים.
סוג נקר מוצץ (Sphyrapicus) בו 4 מינים - בו נקר מוצץ אדום-חזה
מין יחיד נקר קובני ירוק (Xiphidiopicus percussus).
מין יחיד נקר צהוב-כתר (Leiopicus mahrattensis).
סוג Dendrocoptes - בו 3 מינים.
סוג Yungipicus  - בו 7 מינים.
סוג Leuconotopicus  - בו 6 מינים.
סוג Dryobates - בו 6 מינים.
סוג Dendropicos בו 15 מינים.
סוג Mesopicos בו 3 מינים.
סוג Melanerpes - בו המין נקר בלוטים
סוג Dendrocopos בו 25 מינים - בו נקר סורי
סוג Picoides בו 12 מינים.
סוג Veniliornis בו 14 מינים.
שבט Malarpicini
סוג Campethera בו 12 מינים - בו נקר זהוב-זנב
מין יחיד נקר קרקעי (Geocolaptes olivaceus).
סוג נקר גב-אש (Dinopium) בו 5 מינים.
סוג Meiglyptes בו 3 מינים.
סוג Hemicircus בו 2 מינים.
מין יחיד נקר אדמוני (Micropternus brachyurus).
שבט Picini
סוג Chrysophlegma  - בו 3 מינים.
סוג Picus בו 15 מינים - בו נקר ירוק ונקר צהוב עורף קטן
סוג Mulleripicus בו 3 מינים.
סוג Dryocopus בו 6 מינים - בו נקר שחור ונקר מצויץ
סוג Celeus בו 11 מינים.
סוג Piculus בו 7 מינים.
סוג נקר פליקר (Colaptes) בו 12 מינים.
שבט Megapicini
סוג Campephilus בו 11 מינים - בו נקר מגלני והמין הנכחד נקר שנהבי
סוג Chrysocolaptes בו 8 מינים. - בו נקר לוזון
מין יחיד נקר כתום-גב (Reinwardtipicus validus).
סוג Blythipicus בו 2 מינים.
סוג Gecinulus בו 2 מינים.
התמודדות מוח הנקר עם חבטות

ייתכן שמוח הנקר נפגע מהחבטות. לצד זה, קיימות תיאוריות אחדות המנסות להסביר התמודדות אפשרית של מוחו עם חבטות. לפי אחת מהן, יש לו מערכת של בולמי זעזועים: בראשו נמצאים מבנים ספוגיים. הוצע שגם לשונו הארוכה במיוחד מתקפלת באופן המגן על הגולגולת. מדענים אחרים טוענים שבלימת זעזועים הייתה מפחיתה מיעילות הניקור ושראש הציפור נע אף הוא במהירות. ועוד הוצע שלמוח הציפור יש פחות מקום לזוז בתוך הגולגולת ולכן הוא נחבט פחות חזק.
מדיה

| --- | --- |
: קולות ניקור של נקר 
: לעזרה בהפעלת הקובץ
גלריה

Celeus flavescens
נקר שחור
Colaptes auratus
Campephilus pollens
נקר מוצץ מנקר עץ
Dendrocopos macei
סבראש אירופאי
Melanerpes erythrocephalus
נקר בלוטים
הערות שוליים

↑  יואב מה-טוב, האם הנקר יכול לספר לנו משהו על מניעת נזק מוחי?, באתר הארץ, 9 באוגוסט 2022
| --- | --- |
בקרת זהויות :  NLI: 987007548399305171  BnF: cb123258165 (data)  GND: 4182116-6  LCCN: sh85101957  NDL: 00566043  NKC: ph119331
הסנאט של ויומינג

| --- | --- |
 מדינה:  ארצות הברית 
 הרכב
 מספר מושבים:  30 
  
 משכן
  
 קפיטול מדינת ויומינג 
 קואורדינטות:  41°08′25″N 104°49′11″W﻿ / ﻿41.14027806°N 104.81972194°W﻿ / 41.14027806; -104.81972194
 אתר אינטרנט
 אתר רשמי
 
הסנאט של ויומינג (באנגלית: Wyoming Senate) הוא הבית העליון של בית המחוקקים של מדינת ויומינג. בסנאט ישנם 31 סנאטורים ממחוזות חד-נציגיים המאכלסים כמחוזות של כ-17,000 תושבים. הסנאט נפגש בקפיטול מדינת ויומינג בבירה שיאן.
חברי הסנאט מכהנים בתקופת כהונה של ארבע שנים ללא הגבלת כהונה. מגבלות כהונה הוכרזו כבלתי חוקתית על ידי בית המשפט העליון של ויומינג ב-2004, וביטל חוק בן עשור שהגביל את הסנטורים לשלוש כהונות (שתים עשרה שנים).
בדומה לבתים עליונים אחרים של בתי מחוקקים מדינתיים וטריטוריאליים והסנאט הפדרלי של ארצות הברית, הסנאט של ויומינג יכול לאשר או לדחות מינויים של מושל לקבינט המדינה, ועדות, מועצות או שופטים לבית המשפט העליון של ויומינג.
נכון לינואר 2025, למפלגה הרפובליקנית יש רוב משמעותי של 29 נציגים, אל מול שני נציגים בלבד של המפלגה הדמוקרטית.
יובל ביתן

| --- | --- |
יובל ביתן
 לידה:  1965 (בן 60 בערך)
יובל ביתן (נולד ב-1965) הוא פרופסור במחלקה לניהול מערכות בריאות באוניברסיטת בן-גוריון.
ביוגרפיה

את שירותו הצבאי עשה כחובש קרבי בנח"ל, ושם החלה משיכתו לעולם הרפואה. עם שחרורו החל להתנדב במד"א כחובש רפואת חירום ונהג אמבולנס, תפקיד אותו מילא במשך 5 שנים.
הוא בעל שלושה תארים בהנדסת תעשייה וניהול מאוניברסיטת בן-גוריון בנגב, ואת הדוקטורט שלו כתב על תגובות ופעולות במערכות מורכבות.
ביוגרפיה > קריירה מקצועית

ביתן החל את הקריירה שלו בתחום ההיי-טק, ועבד כמהנדס גורמי אנוש בחברת אופק טכנולוגיות בשנים 1991–1993, כסמנכ"ל פיתוח ותפעול בחברת משוב מקבוצת פורמולה, סמנכ"ל טכנולוגיה בסיון הדרכה, וסמנכ"ל תפעול בחברת בבילון.
לאחר שהשלים את הדוקטורט שלו עסק ביתן בשנים 2004–2005 במחקר במעבדה לטכנולוגיות קוגניטביות באוניברסיטת שיקגו. לאחר ששב לישראל נבחר ב-2009 לעמוד בראש מערך iPost של דואר ישראל, שירות דואר אלקטרוני חינמי שאיפשר לקבל אליו דיוור ובקשות תשלום מגופים.
בשנים 2013–2015 עשה פוסט-דוקטורט באוניברסיטת טורונטו בקנדה, ועם שובו לארץ הצטרף למחלקה להנדסת תעשייה וניהול באוניברסיטת בן-גוריון. מאז 2023 הוא משמש שם כפרופסור עמית. המחקר שלו מתמקד באסטרטגיות הקוגניטיביות שבני אדם מיישמים כדי להתמודד עם מידע חסר או סותר, וההשפעה שלהן על קבלת החלטות.
חיים אישיים

ביתן מתגורר בגבעת ח"ן, נשוי ואב לשלושה.
מאז 2012 מתנדב במוקד הכוננים הלאומי של מד"א כאחראי להזנקת כונני תגובה מהירה.
הערות שוליים

↑  Yuval Bitan - Resume, Yuval Bitan (באנגלית)
↑  יוסי הטוני, מוטי שגיא, 013-נטוויז'ן: "אבטחת מידע נדרשת היום יותר מתמיד" -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2009-09-16
↑  איתן גליקמן, דוקטור תציל אותי, באתר ynet, 30 בספטמבר 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יובל ביתן".
טררם

| --- | --- |

 מוקד פעילות:  ישראל
 תקופת הפעילות:  מ-1997
 שיתופי פעולה בולטים:  שרית חדד, עידן רייכל
 www.tararam.com
 חברים לשעבר
 דין דין אביב, יותם אלעזרי, יאיר צברי
טררם היא להקה ישראלית רב תחומית המשלבת תיפוף, תנועה, מוזיקה ותיאטרון. אמני הלהקה מנגנים על מגוון כלי הקשה שונים, תופים, חביות, כלי מטבח וכלי עבודה וכן משלבים תיפוף וירטואוזי על הגוף לצד קטעי ריקוד וקטעי עלילה.
הלהקה הופיעה ברחבי העולם, בין היתר באקספו 2000 בגרמניה, באולימפיאדת הקיץ באתונה, באירועי המכביה בארץ ובחו"ל, בטקסי הדלקת המשואות, בטקס פרס ישראל בשנת 2017 ועוד. מאז הקמתה של הלהקה היא העלתה עשרות מופעים מגוונים לקהל בישראל ובעולם.
היסטוריה

המנהל האמנותי והמייסד של טררם הוא דורון רפאלי. רפאלי החל להופיע באופן מקצועי בגיל 15 והוא בוגר התיכון של האקדמיה למוסיקה ולמחול בירושלים. בצה"ל רפאלי שירת כמתופף ושחקן בלהקת הנח"ל, ולאחר שירותי עבר לניו יורק להמשך לימודי תופים, שם החל לנגן עם הרכבים מקומיים.
בשנת 1997 הקים רפאלי את "טררם" בהופעה אלטרנטיבית לפסטיבל ישראל בירושלים. בהשפעת להקת סטומפ הבריטית, הוסיף רפאלי ללהקתו מימד חדש על ידי שילוב של מוזיקאים חיים על הבמה יחד עם רקדנים ומתופפים. בנוסף לתיפוף על הגוף, מנגנים האמנים על כלים וחפצים אלטרנטיביים, כלים תעשייתיים, כלי הקשה וציוד אחר.
מאז הקמתה זכתה הלהקה להצלחה, והשתתפה בפסטיבלים רבים ביניהם ה-Kulturfest בניו יורק,Techfest בבמומבאי, פסטיבל המוזיקה הבינלאומי באנקרה ופסטיבל אמנויות הבמה בקוסטה ריקה. הלהקה הופיעה במדינות רבות ובניהן קנדה, גרמניה, פינלנד, קוריאה הדרומית וארצות הברית. כמו כן, הלהקה הופיעה באולימפיאדת אתונה באירועי המכביה, בטקסי הדלקת המשואות, בטקס פרס ישראל 2017, אירוע TedX בתל אביב ועוד.
בשנת 2006 הופיעה הלהקה בטקס פרסי מלכת היופי עם הרפארית שורטי. ב-2009 הלהקה הופיעה במסגרת טקסי תחרות האפי שהנחתה טלי מורנו, וכן במסגרת פסטיבל "הבמה הגדולה" לציון 20 שנה למרכז סוזן דלל שנערך באותה השנה. בשנת 2015 במסגרת פסטיבל "מפעל המחזור" של קוקה-קולה, העלתה טררם מופע מיוחד על כלי נגינה ממוחזרים.
מאז הקמתה רפאלי הוא הכותב והמלחין העיקרי של עשרות קטעי המוזיקה המקוריים הכוללים גם את שירי טררם קידס.
היסטוריה > חברי עבר בולטים

במהלך שנות פעילותה פעלו בלהקה רקדנים וזמרים מובילים וביניהם: דין דין אביב, יותם אלעזרי, יאיר צברי, איתי פולישוק ועוד.
היסטוריה > טררם לילדים

בשנת 2005 יצר רפאלי יחד עם התסריטאי אבי רוזנבלום את סדרת מחזות הזמר "טררם קידס". ההצגה הראשונה של טררם קידס נקראת "טררם קידס בחצר ההפתעות" שהתמקד במסר של קבלת השונה.
בשנת 2009 טררם העלתה הצגת המשך לילדים "טררם קידס מצילים את העולם" שקידם מודעות לאיכות הסביבה בחנוכה 2012 הלהקה העלתה את הההצגה "טררם קידס - כח המשאלות", וסבב סביב ילדים שמבקשים ומקבלים את משאלתם לעולם של ילדים. בשנת 2021 העלתה מופע נוסף בשם "תיפוף איסוף" שגם הוא עוסק בקידום מודעות סביבתית בקרב ילדים.
היסטוריה > שיתופי פעולה מוזיקליים

לאורך השנים שיתפה טררם פעולה עם נגנים וזמרים רבים בישראל ומחוצה לה, ביניהם שרית חדד, עידן רייכל, עומר אדם, תומר מייזנר, ACI C, אורית וולף, קרקס וואי ואחרים.
בטורקיה, הופיעה הלהקה עם הזמרת הלאומית Gülben Ergen במופע חגיגי לקהל טורקי.
במאי 2022 השיקה הלהקה שיר חדש בשם "I Smile" בו התארחה הזמרת עדן רפאלי.
היסטוריה > שיתופי פעולה מסחריים

מאז הקמתה טררם הופיעה במגוון אירועים עסקיים, אירועי תדמית ומופעי קד"מ עם מיטב החברות במשק וביניהן סאפ, מרלבורו, סלברייט, KLA, סאנדיסק, סונול, קוקה-קולה ועוד.
כמו כן, הלהקה השתתפה בכמה פרסומות לחברות ומותגים גדולים בישראל, בין היתר, בשנת 2007 כיכבה טררם במסגרת קמפיין הסאמר סייל של רשת סופר-פארם, וכן במסגרת קמפיין של סלקום. בשנת 2009 כיכבה טררם בקמפיין למועדון You של רשת אלונית.
הערות שוליים

1 2  טררם יופיעו באולימפיאדה, באתר וואלה, 15 באוגוסט 2004
1 2  Carin M. Smilk, Wrap-up on the wrap-down: Israel comes up big on much more than medals, JNS.org, ‏2022-07-25 (באנגלית אמריקאית)
1 2  כאן 11 - תאגיד השידור הישראלי, טקס הענקת פרסי ישראל 2017
↑  איך התחיל כל הטררם הזה?, באתר ‏מאקו‏, 31 באוקטובר 2013
↑  קרי רובינשטיין, עושים טררם ליד פסל החירות, באתר ynet, 22 ביולי 2016
↑  City Notes: TEDx takes Tel Aviv, The Jerusalem Post | JPost.com (באנגלית אמריקאית)
↑  איה ענבל, "לאשה", רוקדות עם כוכבים, באתר ynet, 20 במרץ 2006
↑  חני יודל, טלי מורנו תנחה את טקס חלוקת פרסי האפי, באתר nrg‏, 14 ביוני 2009
↑  חגית פלג-רותם, ‏מגוון להקות על במה אחת, באתר גלובס, 13 במאי 2009
↑  בפסח הזה רוקדים וממחזרים, באתר ‏מאקו‏, 10 באפריל 2014
1 2  איך התחיל כל הטררם הזה?, באתר ‏מאקו‏, 31 באוקטובר 2013
↑  טררם קידס בחצר ההפתעות, באתר kinderland.co.il
↑  טררם קידס מצילים את העולם, באתר nrg‏, 10 במרץ 2009
↑  לילי שרצקי אלמליח, ‏טררם קידס: "מופע שמטריף את כל החושים", באתר ‏מאקו‏, 22 בנובמבר 2012
↑  גיל משעלי, ‏מופע הפיצוי של עומר אדם: "חשוב לי שתזכרו שאחרי כל תגובה שלכם עומד בן אדם, עבדכם הנאמן", באתר ‏מאקו‏, 18 באוגוסט 2022
↑  מרב יודילוביץ', איך אומרים טררם בטורקית?, באתר ynet, 18 ביוני 2006
↑   I Smile - Tararam Group feat: Eden Raphaeli (Kirk Franklin) cover, סרטון בערוץ "tararam_group_official", באתר יוטיוב (אורך: 03:12)
↑  סאפ ישראל סיכמה שנה -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2014-01-23
↑  כתבי גלובס, ‏בכירים למען הקהילה, באתר גלובס, 18 באפריל 2006
↑  עובדי סלברייט חוגגים במהירות הקול -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2013-12-25
↑  כשניב רסקין ורותם ישראל העלו לבמה את ראשי החטיבות של KLA ישראל -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2022-12-19
↑  סאנדיסק חוגגת בר-מצווה -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2016-08-10
↑  סונול מפנקת, באתר גלובס, 2 ביוני 2010
↑  ארי ליבסקר, הון אנושי: רעש וצלצולים, באתר כלכליסט, 24 באפריל 2014
↑  להקת טררם תככב בקמפיין הסאמר סייל של סופר-פארם, באתר גלובס, 1 ביולי 2007
↑  "אתם קובעים איך היא רוקדת": קמפיין אינטרנט ייחודי למהלך המוסיקה החדש לצעירים של סלקום, באתר אולמרקטינג, ‏2007-01-21
↑  הודעות כלליות, קמפיין חדש לכרטיס המועדון You, באתר News1 מחלקה ראשונה, 16 באוגוסט 2009
תיאטרון תאיר

| --- | --- |

 נתונים כלליים
 מייסדים:  מרכז תאיר
 תקופת הפעילות:  1999 – 2012
 מיקום המטה:  רחוב קיבוץ גלויות 32ב', תל אביב-יפו
 בעלות:  מרכז תאיר
 מנכ"ל:  אפי ברנד (1999-2003) גלעד מרלין (2002-2011) צפי חי (2011-2012)
 עובדים:  אביתר לזר, מנחם לוי, עופר גורן, ישי מאיר, אייל ניידורף, אסף ליפמן, אהרל'ה ברנשטיין, דביר שרייבר, גלעד אלפסי, עשהאל דיאמנט, אמנון אבוטבול, יוסי סגל, יוסי אופיר, אהרון יוקל, אלי שמעון
  
  אתר האינטרנט הרשמי של תיאטרון תאיר (הקישור אינו פעיל, 23 באפריל 2023)
 
תיאטרון תאיר היה תיאטרון ישראלי שעסק בנושאים הקשורים בתרבות יהודית. התיאטרון פעל בין השנים 1999 – 2012.
היסטוריה

התיאטרון הוקם בסוף שנת 1999.
ב-2008 כ-70% מהקהל היו דתיים, ושאיפת מנהלי התיאטרון הייתה לפנות גם לציבור שאינו דתי. לכן באותה השנה החל הבמאי אייל סלע (גולדברג) לשמש כמנהל אמנותי.
תיאטרון תאיר הפיק כ-6 הצגות חדשות מדי שנה, ובסך הכל הפיק למעלה מ-50 הפקות: הצגות לילדים, נוער ולמבוגרים. בין ההצגות שהועלו על ידי תיאטרון תאיר: "בדרך למעלה", "מחכים לכבודו", "יודפת - חיי יוספוס פלביוס", "בדיחותא דשידוכין", "טופל'ה טוטוריטו", "האוצר מתחת לגשר", "שרשרת הזהב" מאת י.ל. פרץ, "אהבת עולם", "היתקלות", "סקינהד" (מחזה מאת דייוויד גאו החוקר את נושא הזהות היהודית) והצגות היחיד "עבד לעם קדוש" על הרב קוק, "ריב האיברים" ו"המלבוש".
התיאטרון מנה כ-15 שחקני בית (ביניהם: אביתר לזר, מנחם לוי, עופר גורן, ישי מאיר, אייל ניידורף, אסף ליפמן, אהרל'ה ברנשטיין, דביר שרייבר, גלעד אלפסי, עשהאל דיאמנט, אמנון אבוטבול, יוסי סגל, יוסי אופיר, אהרון יוקל) והוא העלה מדי שנה למעלה מ-350 הצגות.
תיאטרון תאיר זכה בפרס אגרסט של משרד החינוך.[דרוש מקור]
לצד וגם לאחר התפרקות התיאטרון המשיכו חלק מחבריו לעסוק בתחום: גלעד אלפסי הקים את תיאטרון גלעד אלפסי; ישי מאיר ואייל ניידורף הקימו את הצמד "ישי ואייל", ולצד דביר שרייבר הם הקימו יחד את תיאטרון מפתח הלב. מנחם לוי הקים את תיאטרון אודיו אבות האומה. עופר גורן מעלה מופעי פנטומימה. אהרון יוקל הקים את תיאטרון תיקונים.
הפקות התיאטרון > הצגות יחיד

1. "עבד לעם קדוש" (הצגת יחיד על הראי"ה קוק), הצגת בכורה: 19 ביוני 2003
יוצרים: מחזאי - ישי מאיר, במאי – גלעד אלפסי
שחקן: ישי מאיר
הצגה זו עלתה לאחר מכן במסגרת תיאטרון גלעד אלפסי ובתיאטרון אספקלריא.
2. שמן למנורה (הצגת ילדים), הצגת בכורה: 21 באוקטובר 2003
יוצרים: מחזאי - אהרל'ה ברנשטיין, במאי - אהרל'ה ברנשטיין
שחקן: אהרל'ה ברנשטיין
3. "אגדה של הגדה" (הצגת ילדים), הצגת בכורה: 4 בינואר 2004
יוצרים: מחזאי - אהרל'ה ברנשטיין, במאי – אהרל'ה ברנשטיין
שחקן: אהרל'ה ברנשטיין
4. הכל לטובה, הצגת בכורה: 21 בינואר 2004
יוצרים: מחזאי - יוסי אופיר, במאי - יוסי אופיר
שחקן: יוסי אופיר
4. מעשה באתרוגים (בזכות מצוות צדקה), הצגת בכורה: 26 בספטמבר 2004
יוצרים: מחזאי - אהרל'ה ברנשטיין, במאי – אהרל'ה ברנשטיין
שחקן: אהרל'ה ברנשטיין
5. הדוב המרקד, הצגת בכורה: שנת 2005
יוצרים: מחזאי - ישי מאיר, במאי – ישי מאיר
שחקן: ישי מאיר
6. סודות בארמון (על מגילת אסתר), הצגת בכורה: 1 במרץ 2005
יוצרים: מחזאי - דביר שרייבר, במאי – דביר שרייבר
שחקן: דביר שרייבר
7. מסע לירושלים, הצגת בכורה: 19 באפריל 2005
יוצרים: מחזאי - אלי שמעון, במאי – אלי שמעון
שחקן: אלי שמעון
8. מסע בירושלים, הצגת בכורה: 5 ביוני 2005
יוצרים: מחזאי - גלעד אלפסי, במאי – גלעד אלפסי
שחקן: גלעד אלפסי
9. העז של סבא משה, הצגת בכורה: 19 בינואר 2006
יוצרים: מחזאי - יוסי אופיר, במאי - יוסי אופיר
שחקן: יוסי אופיר
10. מטבע הזהב, הצגת בכורה: 10 במרץ 2006
יוצרים: מחזאי - יוסי אופיר, במאי - יוסי אופיר
שחקן: יוסי אופיר
11. ריב האיברים (על קצה הלשון) (הצגת יחיד בשילוב תיאטרון בובות), הצגת בכורה: 11 ביוני 2006
יוצרים: מחזאי - דביר שרייבר (על פי מדרש תהילים לט), במאי - דביר שרייבר
שחקן: דביר שרייבר
הצגה זו העלתה בין השאר בשנת 2008 בפסטיבל הבינלאומי לתיאטרון ולסרטי בובות.
12. הצלה ביער, הצגת בכורה: 19 בנובמבר 2006
יוצרים: מחזאי - יוסי אופיר, במאי - יוסי אופיר
שחקן: יוסי אופיר
13. שחקן מחפש במה, הצגת בכורה: 18 באפריל 2007
יוצרים: מחזאי - יוסי סגל, במאי - יוסי סגל
שחקן: יוסי סגל
על הצגה זו זכה סגל במלגות קרן יהושע רבינוביץ לאמנויות תל אביב וקרן התרבות אמריקה-ישראל.
14. סמים על הבמה, הצגת בכורה: 15 בינואר 2008
יוצרים: מחזאי - יוסי סגל, במאי - דביר שרייבר
שחקן: יוסי סגל
15. לצייר בלבן (הצגת יחיד), הצגת בכורה: 3 ביוני 2008
יוצרים: מחזאי - ענבל דיסקין, במאי - דביר שרייבר
שחקן: עמירם אטיאס
16. פעמיים הפוך (הצגת יחיד), הצגת בכורה: 25 בפברואר 2010
יוצרים: מחזאי - דביר שרייבר, במאי – אמיר צבי
17. "הפתק הראשון בכותל", הצגת בכורה: 31 במאי 2011
יוצרים: מחזאי - גלעד אלפסי, במאי – גלעד אלפסי
שחקן: גלעד אלפסי
18. המלבוש (הצגת יחיד), הצגת בכורה: 17 באוגוסט 2011
יוצרים: מחזאי - אודי בן סעדיה (על פי הסיפורים "המלבוש", "מעשה העז" ו"עם פטירת הצדיק" מאת ש"י עגנון), במאי – אודי בן סעדיה, מוזיקה - יובל מסנר, תאורה - גלעד אלפסי, מפעיל תאורה - שמואל מעוז, תפאורה ותלבושות - עוזי עמרני, ניהול אמנותי - גלעד אלפסי
שחקן - ישי מאיר
הפקות התיאטרון > מופעי אימפרוביזציה

1. "ותודה על העצה" (מופע אימפרוביזציה), הצגת בכורה: 19 בנובמבר 2002
יוצרים: מחזאי - אהרל'ה ברנשטיין, במאי – גלעד אלפסי
2. "כל התשובות נכונות" (מופע אימפרוביזציה), הצגת בכורה: 1 בספטמבר 2006
יוצרים: במאי – גלעד אלפסי
הפקות התיאטרון > פסטיבל אור בהיכל

החל מ-2001 הפיק התיאטרון מדי חנוכה את פסטיבל "אור בהיכל", בהתנדבות ללא מטרת רווח.
הפסטיבל התקיים במספר ערים והשתתפו בו כ-6000 אנשים מדי שנה .
סילבסטר

ערך זה עוסק בליל השנה הגרגוריאנית החדשה. אם התכוונתם למשמעות אחרת, ראו .
| --- | --- |

 שמות נוספים:  ליל השנה החדשה
 סוג:  חג ברחבי העולם
 סיבה:  תחילת שנה חדשה על-פי הלוח הגרגוריאני
 חגיגות:  מיסות, מסיבות, ספירה לאחור, מתנות, נשיקת חצות, ארוחות משפחתיות, כרטיסי ברכה
 מועד
 תאריך:  31 בדצמבר אל תוך ה-1 בינואר 2026
השעה חצות כפי שמבשרים מדי שנה פעמוני הקרמלין שבמוסקבה
סילבסטר או ליל סילבסטר הוא שם נפוץ בישראל ובמדינות רבות, בעיקר במרכז אירופה, ללילה שבו מתחלפת השנה על פי הלוח הגרגוריאני, כלומר הלילה שתחילתו ב-31 בדצמבר והמשכו ב-1 בינואר. בלילה זה נהוגות חגיגות במדינות רבות בעולם, בכלל זה במדינות שאינן נוצריות. וחלק מהנוצרים משתתפים בו בטקס המיסה.
מקור השם

השם סילבסטר ונגזרותיו נהוגים במדינות רבות, בעיקר במרכז אירופה: אוסטריה, איטליה, בוסניה-הרצגובינה, גרמניה, הונגריה, לוקסמבורג, ליכטנשטיין, פולין, צ'כיה, צרפת, קרואטיה, סלובניה, סלובקיה, שווייץ. בישראל נעשה שימוש בשם זה עוד בימי המנדט הבריטי. בארצות רבות אחרות קרוי חג זה בשם "ערב השנה החדשה" או "ליל השנה החדשה". בנוסף קיימים שמות מסורתיים עתיקים במספר מדינות, למשל Nochevieja בספרד ו-Hogmanay בסקוטלנד.
מקור השם סילבסטר באפיפיור סילבסטר הראשון, שזכה למעמד של קדוּשה בכנסייה הקתולית ו-31 בדצמבר הוקדש לו, כפי שכל יום בשנה מוקדש לקדוש כלשהו. עם זאת, עיקר החשיבות היא ב-1 בינואר, היום הראשון לשנה החדשה לפי ספירת הנוצרים, שמוקדש בנצרות הקתולית למרים הבתולה וכל המאמינים מחויבים להשתתף בו במיסה. מאחר שאת מיסות החגים ניתן לקיים גם בערב שלפני החג, נהגו בקהילות נוצריות רבות לקיים את המיסה בערב 31 בדצמבר, כשבחלקן היא נמשכת עד לאחר חצות, וכוללת תפילות הודיה על השנה היוצאת ובקשות לשנה החדשה. תפילות בליל הסילבסטר נהוגות בכנסייה הנוצרית הקתולית, הפרוטסטנטית, האנגליקנית, המתודיסטית, הבפטיסטית, הלותרנית ועוד.
היסטוריה

1 בינואר הונהג לראשונה כתחילתה הרשמית של השנה עם הנהגת לוח השנה היוליאני ברפובליקה הרומית ב-45 לפנה"ס, ונותר ככזה עד לקריסת האימפריה. הכנסייה התנגדה לחגיגות בתקופה זו, לרוב הקלנדה של ינואר שנערך על ידי פגאנים והוקדש בעיקר לאל יאנוס, והוסיפה לנסות להכחיד את המנהג ששרד גם אל תוך ימי הביניים. 31 בדצמבר עצמו, מבחינתה של הכנסייה הקתולית, הוא יום זיכרון שגרתי לקדוש, הדרגה הנמוכה ביותר ליום טוב ואחד מ-92 ימים בעלי סיווג זהה בלוח הרשמי של הוותיקן. עם זאת, במאות הראשונות לאחר מותו השתלבה היטב דמותו של סילבסטר הראשון כאפיפיור בימי קונסטנטינוס עם גבור הנצרות על הפגאנים; לעיתים קרובות נערכה בלילה זה המיסה Prohibendum ab idolis ("נגד עובדי האלילים"), כאמצעי נוסף במאבק נגד חגיגות השנה החדשה.
במהלך המאה ה-16 הוכרז 1 בינואר ברוב מדינות אירופה המערבית כתחילתה הרשמית של השנה החדשה, וזאת עוד לפני המעבר ללוח השנה הגרגוריאני בשנת 1622. רוסיה, שחגגה את תחילת השנה ב-1 בספטמבר, עברה לתאריך זה על פי הוראתו הישירה של פטר הגדול בשנת 1700, 218 שנה לפני אימוץ הלוח הגרגוריאני על ידם.
חגיגות השנה החדשה

ערב השנה החדשה נחוג כמעט בכל רחבי העולם, גם במדינות שהנוצרים אינם מהווים את מרבית האוכלוסייה, כמו יפן, הודו, טורקיה, סין, תאילנד, טאיוואן וגם בישראל. התפוצה הרחבה של החג נובעת מאימוצו הגלובלי של לוח השנה הגריגוריאני כלוח שנה לצורכי מסחר, תרבות וכלכלה, ומכך שהחג אינו נושא סממנים דתיים מובהקים - בניגוד לחג המולד למשל. עם זאת, בערב הסעודית קיים איסור על מסיבות פומביות בסילבסטר או על מכירת מוצרים הקשורים אליו.
ליל השנה החדשה נחגג במסיבות ששיאן בחצות הלילה, עם התחלפות השנה ונחתם בנשיקה. כיכר טיימס בניו יורק, קנתה לעצמה שם ברחבי העולם כאחת מזירות המסיבה הראשיות. מעל בניין כיכר טיימס 1 נתלה כל שנה כדור זמן ענק היורד לאורך מוט החל מהשעה 23:59 ועד חצות. מסיבות נוספות נערכות במקומות ציבוריים נוספים ברחבי העולם כמו גם במועדונים ובבתים פרטיים. מנהג נפוץ נוסף הוא יריית זיקוקין די-נור במרכזי הערים הגדולות.
במדינות רבות 1 בינואר (New Year's Day) הוא חג ויום חופשה רשמי. להבדיל מ-31 בדצמבר, שאיננו חג, ערב לקראת החג (New Year's Eve).
חגיגות השנה החדשה > נובי גוד

המשטר הקומוניסטי, כחלק ממלחמתו בדת ובמיצגיה, ביטל את כל הסממנים הדתיים וכאלה שאינם מתיישבים עם עקרונות המפלגה. בשנת 1936 הוצגה בקשה להצבת עצי אשוח בבתי-ספר, בתי ילדים, מועדוני ילדים, בתי-קולנוע ואולמות תיאטרון.
על אף שאין לערב השנה החדשה יסוד במשטר הקומוניסטי אלא בתרבות שקדמה למשטר, הוענק לו מעמד חשוב ומיוחד בברית המועצות, בשל היותו חג עממי ופופולרי, אלא שבשל הקומוניזם הוסרו ממנו הרכיבים הדתיים. נובי גוד היה לחג הלא-קומוניסטי היחיד במדינה. בברית המועצות צוין רגע התחלפות השנה בהרמת כוסית שמפניה. על פי מסורת "שנה חדשה" שהתפתחה במדינה נוהגים להציב עץ יולקה ולהעניק מתנות, בעיקר לילדים, בלילה זה, ומלווים את מתן המתנות בסיפור על דמות מסורתית בשם "דד מורוז" (סבא כפור), המעניקה אותן ביחד עם נכדתו סנגורוצ'קה.
החגיגות בישראל

בישראל נחגג הסילבסטר בקרב חלק מהציבור החילוני עוד לפני קום המדינה, והפופולריות של חגיגות אלו בציבור הישראלי גברה עם השנים. כמו בכל העולם לא נושאות החגיגות אופי דתי אלא אופי של מסיבה. החג מצוין ונחגג במסיבות פרטיות, במועדוני לילה ובאולמות אירועים. חלק מהעולים ממדינות ברית המועצות לשעבר נוהגים לחגוג בקרב המשפחה והחברים את הנובי גוד, גרסת החג לפי המסורת הסובייטית החילונית. בישראל מצוין התאריך בהיקף מצומצם יותר מרוב המדינות המערביות.
בהודעה על-פי פקודת סדרי השלטון והמשפט נכלל בחגי הנוצרים תושבי ישראל חג בשם "ראש השנה", שהוא 1 בינואר, ולא מוזכר השם "סילבסטר". יום זה נחשב ליום חג לעובדים נוצרים שזכאים בו ליום חופש ולתשלום דמי חגים, ובערב החג זכאים ליום עבודה מקוצר. ברשימת ימי הבחירה עבור עובדים שאינם נוצרים, חוק חופשה שנתית כולל את ערב ראשית השנה ואת ראש השנה האזרחית ברשימת ימי הבחירה.